Brigáda bojového zabezpečenia

Brigáda bojového zabezpečenia je brigáda Pozemných síl Slovenskej republiky. Brigáda zabezpečuje logistickú podporu jednotkám Ozbrojených síl SR. Brigáda ma úlohu podielať sa tiež „v čase núdzového stavu, krízových situácii a asistenčných úloh na podporu štátnych orgánov vyčlenením potrebných a špecifických síl a prostriedkov so zameraním na prepravné, manipulačné, zásobovacie a opravárenské prostriedky, poľné služby“. Svoje služby poskytuje aj mimo územia Slovenska. Brigáda sídli v Trenčíne, jej veliteľom je od roku 2021 generál Jozef Ševčík.

 Dejiny 
V roku 1961 vznikla 4. automobilová brigáda. V rokoch 2001 až 2004 fungovala ako Základňa logistickej podpory, v roku 2004 vznikla Spoločná logistická podporná skupina. Ako Brigáda bojového zabezpečenia jednotka funguje od roku 2013. Veliteľstvo brigády vzniklo k 1. novembru 2013.

 Velitelia 
 2013 až 2014 plk. gšt. Ing. Ján Žarnovický
 2014 až 2018 plk. Ing. Jozef Ševčík
 1. marca 2018 až 2019 plk. Ing. Zuzana Kraushuberová
 2019 až 2021 plk. gšt. Ing. Ján Bujňák
 od 2021 (opäť) generál Jozef Ševčík.

 Úlohy 
Medzi úlohy brigády patria schopnosti prepraviť 2400 ton materiálu, odsun 72 ranených za deň, prípravy 4000 dávok chleba denne, pranie 750 kg materiálu za 12 hodín a iné.

Podriadenými jednotami sú::
 Prápor logistiky Hlohovec
 Prápor CSS
 Prápor logistiky Topoľčany

 Referencie 

 Externé odkazy 
 Brigáda bojového zabezpečenia 

Kategória:Pozemné sily Slovenskej republiky
Kategória:Slovenské vojenské jednotky
Kategória:Brigády (vojenské jednotky)
Kategória:Organizácie založené v 2013